Steinberg Idrettsforening

Steinberg Idrettsforening (stiftet i 1926) er en norsk sportsklubb fra Steinberg utenfor Drammen som hovedsakelig tilbyr trening og lagspill i fotball. Per 2024 har Steinberg IF kun lag for gutter og menn. A-laget i herrefotball spiller våren 2024 i 5. divisjon. Laget ledes av Vazjwar Martin med Espen Guldbrand som kaptein for Steinberg IF sitt A-lag. 

 Historikk 

 Fotball for menn 
Siden tidlig 2000-tall har Steinberg stort sett spilt i lavere divisjoner (4. og 5. divisjon). Bjørn Jensrud ledet Steinberg til avdelingsseier i 5. divisjon i 2007, med en påfølgende KM-seier mot Åskollen 2 (1-0). Debutsesongen i 4. divisjon i 2008 endte med 4. plass. Sesongen etter rykket A-laget ned til 5. divisjon.

I 2010 tok tidligere MIF- og IBK-spiller Kim André Nielsen over som trener for A-laget, og i 2013 rykket A-laget opp til 4. divisjon. Laget tapte kretsfinalen i 2013 mot Fjell SK, og endte på en 4. plass i divisjonen, noe som sikret laget deltagelse i NM-kvalifiseringene året etter. I den første kvalifiseringsrunden til NM i 2015 spilte Steinberg mot Åssiden,og tapte kampen 2–1. Også i 2015 spilte Steinbergs A-lag i 4. divisjon, og endte opp på 5. plass.

Før 2016-sesongen tok Svein Erik Berg og Henrik Hontvedt over som trenere for laget. 2016-sesongen var en overgangssesong, ettersom NFF hadde bestemt at det skulle gjøres endringer i seriesystemet. Dermed rykket ingen lag fra 4. divisjon opp i 2016, men de beste lagene i divisjonen ble en del av «den nye 4. divisjonen». 

Steinberg har også et B-lag som befinner seg i 6. divisjon. Laget rykket opp til 6. divisjon i 2015, men i kretsfinalen ble det tap for Sande.

 Referanser 

 Eksterne lenker 

 Steinberg Idrettspark - Nordic Stadiums

Kategori:Idrettslag i Drammen
Kategori:Idrettslag etablert i 1926
Kategori:Fotballag i Buskerud
Kategori:Fotballag etablert i 1926
Kategori:Tidligere bandyklubber i Norge